20 sterf by inisiasieskole in Oos-KaapArgieffoto (Foto: Dingeman, Wikimedia Commons) Ten minste 20 seuns in die Oos-Kaap is dood en 141 in hospitale opgeneem nadat hulle by inisiasieskole in die provinsie was. Sizwe Kupelo, woordvoerder van die provinsiale gesondheidsdepartement, het Woensdag gesê 20 is die dodetal wat tot dusver bevestig is. “Ons sal tydelike hospitale oprig om die druk op die provinsiale hospitale te verlig, want hulle is tans onder druk,” het hy gesê. Die seuns wat in die hospitale opgeneem is, word vir verskeie gesondheidsprobleme behandel, onder meer verkluiming, ontwatering, verrotting en septiese wonde aan hul geslagsdele. Verskeie seuns moes ook vir beserings behandel word nadat hulle herhaaldelik geslaan is.